ओबीसी की जातिगत जनगणना हो: गौर
बैतूल | राष्ट्रीय पिछड़ा वर्ग संघ का सम्मेलन गुरुवार को लोन्हारी कुनबी समाज भवन में हुआ। इसमें प्रदेश अध्यक्ष ललित गौर ने कहा प्रदेश में 65 प्रतिशत ओबीसी को मात्र 14 प्रतिशत आरक्षण देकर, ओबीसी के युवा को हक नहीं मिल रहा है। श्री गौर ने 27 प्रतिशत आरक्षण की मांग रखी। प्रदेश महासचिव डॉ. मनोज यादव ने कहा प्रदेश में ओबीसी की राजनीतिक व शैक्षणिक स्थिति चिंतनीय है। इसमें ओबीसी को सामाजिक न्याय व विकास उपलब्ध नहीं हो पा रहा है। जिलाध्यक्ष योगेश धामोड़े, युवा मोर्चा प्रदेश अध्यक्ष योगेश सिंह कुशवाह ने भी संबोधित किया। कलेक्टर को ओबीसी की समस्या को लेकर ज्ञापन सौंपा। इस दौरान युवा अध्यक्ष डॉ. दीपक पाल, बीआर गव्हाड़े, एसआर देशमुख मौजूद थे।
bho_Deva hin_Deva